《喜晴》
明代·孙作

推枕睡未醒，暖汤呼我沐。
朝日明瓦沟，夜雨填涧谷。
出门正东望，青山绕茅屋。
郁郁林树姿，练练云气绿。
如以千丈缟，缠此两衲足。
山方净眉髻，我亦纵耳目。
欣然欲推挽，容抱犍与犊。
生□□静佳，世事苦局促。
薄田在东野，耒耜手未触。
如何有暇日，煮石饮溪渌。
散愁一过从，免事糟与曲。
得此谅已多，辑语书诸牍。

作者简介：元明间常州府江阴人，名作，以字行，一字次知。为文醇正典雅，动有依据。尝著书十二篇，号为《东家子》。元末避兵吴中，尽弃他物，独载书两簏。张士诚廪禄之，旋以母病谢去。明洪武六年聘修《大明日历》，授编修，乞改太平府教授。召为国子助教，累擢司业，归卒于家。有《沧螺集》。